CELEX: 32014R0455
Language: fi
Date: 2014-04-29 00:00:00
Title: Komission täytäntöönpanoasetus (EU) N:o 455/2014, annettu 29 päivänä huhtikuuta 2014 , tiettyjen tavaroiden luokittelusta yhdistettyyn nimikkeistöön

6.5.2014   
            
            
               FI
            
            
               Euroopan unionin virallinen lehti
            
            
               L 133/31
            
         KOMISSION TÄYTÄNTÖÖNPANOASETUS (EU) N:o 455/2014,
   annettu 29 päivänä huhtikuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetuista tavaroista mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä huhtikuuta 2014.
      
         
            Komission puolesta,
         
         
            puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Lattialla seisova kylmän veden jakelulaite (nk. vedenjäähdytin), jonka korkeus on noin 124 cm ja paino noin 100 kg.
                              Siihen sisältyy jäähdytysjärjestelmä, joka koostuu kompressorista ja lauhduttimesta.
                              Sen varastointikapasiteetti on 150 l ja nimellinen jäähdytysteho 150 l/h, joten se voi jaella jopa 750 lasillista kylmää vettä tunnissa. Sen toimintajännite on 220 V AC.
                           
                        
               
                  8418 69 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8418 ja 8418 69 00 nimiketekstien mukaan.
                  Veden jäähdyttämistä ainoastaan juomavedeksi ei pidetä aineiden käsittelyä varten lämpötilan muutoksen käsittävänä menettelynä. Luokittelu nimikkeeseen 8419 ei tästä syystä tule kyseeseen.
                  Laite on sen vuoksi luokiteltava CN-koodiin 8418 69 00 muuksi jäähdytys- tai jäädytyslaitteeksi (ks. harmonoidun järjestelmän selitykset, nimike 8418, I ryhmä, 2 kohta).
               
            
                  
                              2.
                           
                           
                              Lattialla seisova kuuman tai kylmän veden jakelulaite (nk. vesiautomaatti), jonka korkeus on noin 97 cm ja paino noin 15 kg.
                              Lämmitystoiminnon hoitaa sisäänrakennettu sähkövastus ja jäähdytystoiminnon jäähdytysjärjestelmä, joka koostuu kompressorista ja lauhduttimesta.
                              Vesi tulee pullosta, joka ei ole mukana tullille esitettäessä.
                              Laitteella on valmius jaella 5 l/h kuumaa vettä, jonka lämpötila on 85–92 °C. Laitteella on valmius jaella 2 l/h kylmää vettä, jonka lämpötila on 4–8 °C. Laitteen toimintajännite on 220 V AC ja teho 100/550 W.
                           
                        
               
                  8516 10 11
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 8516, 8516 10 ja 8516 10 11 nimiketekstien mukaisesti.
                  Laite on XVI jakson 3 huomautuksessa tarkoitetulla tavalla suunniteltu suorittamaan kahta vaihtoehtoista toimintoa (muu nimikkeen 8418 jäähdytyslaite ja nimikkeen 8516 sähköllä toimiva vedenkuumennuslaite tai kuumanvedenvaraaja). Laitteen pääasiallista toimintoa ei voida määrittää, koska molemmat toiminnot ovat yhtä tärkeitä laitteen käytön kannalta.
                  Sen vuoksi laite on luokiteltava CN-koodiin 8516 10 11 sähköllä toimivaksi veden läpivirtauskuumentimeksi.